钦定古今图书集成/明伦汇编/人事典/第107卷 > 《礼记》 > 《曲礼》
## 钦定古今图书集成/明伦汇编/人事典/第107卷 > 《礼记》 > 《曲礼》

凡为长者粪之礼，必加帚于箕上，以袂拘而退，其尘
不及长者，以箕自乡而扱之。

〈注〉粪，除秽也。《少仪》云：“埽席前曰𢬵。”义与粪同。疏曰：初持箕往时，帚置箕上，两手举箕，当埽时，一手捉帚，举一手衣袂，以拘障于帚前，且埽且迁，故云“拘而退。”扱，敛取也。以箕自向敛取粪秽，不以箕向尊者。